Rīgā, 2022.gada 13.maijā

Rīgas 6.vidusskolas vecākiem

Cienījamie vecāki!

Paldies jums par sniegto atbalstu izglītības iestādes, izglītības programmu akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Rīgas 6.vidusskola un tās īstenotās izglītības programmas *Pamatizglītības profesionāli orientā virziena programma/ Pamatizglītības programma (ar augstākiem sasniedzamajiem rezultātiem kultūras izpratnes un pašizpausmes mākslā mācību jomā - mūzikā), Pamatizglītības programma/ Pamatizglītības programma, Vispārējās vidējās izglītības vispārizglītojošā virziena programma/ Vispārējās vidējās izglītības programma, Vispārējās vidējās izglītības humanitārā un sociālā virziena programma, Vispārējās vidējās izglītības matemātikas, dabaszinību un tehnikas virziena programma* ir akreditējamas uz 6 gadiem, apliecinot, ka šo programmu īstenošana atbilst ļoti labam kvalitātes līmenim. Savukārt direktora darbs tiek vērtēts ar kvalitātes līmeni “ļoti labi”, tādējādi atzīstot, ka direktoram piemīt augsta līmeņa profesionalitāte, kas mērķtiecīgi virza skolu uz attīstību, ņemot vērā pārmaiņas un mūsdienu prasības.

Rīgas 6.vidusskolai ir savas stiprās puses:

1. izglītības iestāde analizē sasniegumus valsts pārbaudes darbos, iegūst secinājumus, pilnveido savu darbību, par ko liecina augstie sasniegumi un pozitīvā rezultātu dinamika valsts pārbaudes darbos 12.klasē;
2. izglītības iestāde izvirzījusi audzināšanas darba prioritāros virzienus trim gadiem, ciešā sasaistē ar īstenoto izglītības programmu specifiku, kas paredz un realizē izglītojamo iesaisti kultūras dzīves veidošanā Rīgā un Latvijā, tā nodrošinot integrētā izglītības procesa labvēlīgu sociāli emocionālo vidi iestādē, kā arī personības vispusīgu veidošanos;
3. nacionālpatriotisku vērtību stiprināšana, kārtība un komunikācijas kultūra visos iesaistīto pušu līmeņos;
4. izglītības iestādes labiekārtota, droša un moderna aktīvās rekreācijas infrastruktūra ēkas kompleksa iekšpagalmā;
5. izglītības iestādes vadītājs iesaistās izglītības attīstības, izglītības nozares mērķu plānošanā kultūras un pašizpausmes mākslā jomā (mūzika) valsts mērogā, pilsoniskās līdzdalības aktivitātēs pilsētas/valsts mērogā, kā arī iniciē un iesaistās vietējās kopienas īstenotajās aktivitātēs un pasākumos.

Skolā dominē tādas vērtības kā savstarpēja cieņa, tolerance, taisnīgums, laipnība, godīgums, atbildība un drosme, kas veicina skolēnu personības izaugsmei labvēlīgu emocionālo vidi, kā arī piederības sajūtu skolai. Vēlamies atzīmēt arī vadības komandas saskaņotu rīcību, saprotamu pienākumu un atbildības jomu sadali, kas nodrošina efektīvu procesu pārvaldību, visu iesaistīto pušu izpratni par skolas darbību. Skolas kolektīvs saskata savas attīstības iespējas, kuras balstās uz pašvērtēšanas rezultātā iegūtiem datiem.

Akreditācijas ekspertu komisija, veicot savu darbu, izmantoja šādas metodes:

1. Attālinātas intervijas ar izglītības iestādes vadītāju, vietniekiem, pedagogiem, izglītības iestādes dibinātāja pārstāvjiem, izglītojamo vecākiem, izglītības iestādes padomi, atbalsta personālu.
2. 16 mācību stundu vērošana (attālināti).
3. Izglītības iestādes virtuāla apskate (reprezentācijas video).
4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības stratēģija, vērtēšanas kārtība, skolvadības sistēma E-klase, audzināšanas darba prioritātes trīs gadiem, Valsts izglītības informācijas sistēmā pieejamie dati.
5. Situāciju analīze (attālināti) par pedagoģijas, skolvadības un izglītības iestādes aktuālās darbības jautājumiem.
6. Tīmekļvietnes un komunikācijas sociālajos medijos analīze.
7. Attālināto mācību organizācijas un īstenošanas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi sekojošo:

1. veikt mācību sasniegumu vērtēšanas sistēmas pilnveidi, nosakot iespējas uzlabot summatīvos vērtējumus, kas nodrošinātu izglītojamo izaugsmi uzlabojot arī šo vērtējumu un vienlīdzīgu iespēju summatīvo un līdz ar to gada vērtējumu ieguvē starpskolu līmenī, kas varētu būt īpaši nozīmīgi 9. un 12.klases absolventiem, konkurences apstākļos stājoties nākamās izglītības pakāpes iestādēs;
2. lai veicinātu izglītojami pilsonisko līdzatbildību ikdienas mācību darbā, ir nepieciešama izglītojamo un viņu vecākus iesaiste īstenoto izglītības programmu mērķu izvirzīšanā un sasniedzamo rezultātu plānošanā, nosakot kvalitatīvus un kvantitatīvus rezultatīvos rādītājus 1
 - 3 gadiem, kā arī iespējams aktualizēt nepieciešamību vienmēr, uzsākot tēmas apguvi, izglītojamos informēt par prasībām vērtējuma saņemšanai tēmas noslēgumā;
3. sadarbībā ar dibinātāju ir nepieciešams pilnveidot dabazinātņu un dizains un tehnoloģijas mācību priekšmetu materiāltehnisko bāzi – pētniecībai. modelēšanai un kompleksiem laboratorijas darbiem nepieciešamie aprīkojumi, kā arī ir paust redzējumu un iespējamo risinājumu, lai pilnveidotu Matīsa ielas ēkas vides pieejamības risinājumus cilvēkiem ar kustību traucējumiem.

Novēlu jums sekmīgu turpmāko sadarbību ar izglītības iestādes vadību un skolotājiem!

Akreditācijas ekspertu komisijas vadītāja Inita Ozoliņa